laion/Wikipedia-Exotic huggingface dataset:
ממפיס האסל

ממפיס האסל (באנגלית: Memphis Hustle) היא קבוצת כדורסל מהעיר סאות'הייבן שבמיסיסיפי, המשחקת בליגת הפיתוח של ה-NBA. הקבוצה הוקמה בשנת 2017 ומסונפת לקבוצת ממפיס גריזליס מליגת ה-NBA. ב-23 בינואר 2017 פורסם כי קבוצת הבת המשותפת לממפיס גריזליס ולמינסוטה טימברוולבס, איווה אנרג'י, נרכשה בידי הטימברוולבס ותשמש כקבוצת הבת הבלעדית שלה החל מעונת 2017/2018. בתגובה למהלך, הודיעו הגריזליס כי יקימו קבוצת בת משלהם בעיר סאות'הייבן שבמיסיסיפי, המרוחקת כ-25 קילומטרים מממפיס, אשר תארח את משחקיה באולם לאנדרס סנטר. ב-30 במאי 2017 מונה גלין סיפריאן למאמן הראשי של הקבוצה, ויומיים לאחר מכן חשפו הגריזליס את שם הקבוצה החדשה – ממפיס האסל – ואת הלוגו שלה. בעונת הבכורה שלה רשמה ממפיס מאזן ניצחונות שלילי 21–29, אשר הציב אותה במקום ה-12 באזור המערבי. בעונת 2018/2019 שיפרה הקבוצה את הישגיה. היא עלתה למאזן ניצחונות-הפסדים של 22-28, והגיעה לשלב חצי הגמר בו הפסידה לקבוצת ריו גראנדה ואלי וייפרס. אתר האינטרנט הרשמי של ממפיס האסל (באנגלית אמריקאית) ממפיס האסל, ברשת החברתית אקס (טוויטר) MINNESOTA TIMBERWOLVES TO PURCHASE NBA D-LEAGUE'S IOWA ENERGY, באתר הרשמי של הטימברוולבס, 23 בינואר 2017 Grizzlies bring D-League franchise to Mid-South, באתר הרשמי של הגריזליס, 24 בינואר 2017 Grizzlies announce Memphis’ NBA D-League Franchise GM and Head Coach, באתר הרשמי של הגריזליס, 30 במאי 2017 Memphis Grizzlies Unveil NBA D-League Affiliate Team Name and Logo, באתר הרשמי של ליגת הפיתוח, 1 ביוני 2017
תמד השירה

במיתולוגיה הנורדית, תמד השירה (בנורדית עתיקה: skáldskapar mjaðar) או התמד הפואטי (בנורדית עתיקה: Suttungmjaðar) הוא משקה מיתולוגי אשר מקנה לשותה ממנו את היכולת "להיות חוקר או מלומד", לצטט כל מידע ולפתור כל שאלה. המיתוס סופר על ידי סנורי סטורלוסון. המשקה הוא מטפורה להשראה פואטית, המזוהה לעיתים קרובות עם אודין אל ה"רכוש", באמצעות זעם ברסרקר או בהשראה פואטית. לאחר מלחמת האסיר-ואניר, האלים חתמו על הסכם שביתת אש באמצעות יריקה של כל אחד מהאלים לבור. כדי לשמור על סמל הפוגה זו, הם יצרו מן הרוק שלהם אדם בשם קבסיר. הוא היה כל כך חכם שלא היו לו שאלות שלא יכול היה לענות עליהן. הוא נסע ברחבי העולם כדי לתת ידע לאנושות. יום אחד הוא ביקר אצל הגמדים פג'אלאר וגאלאר. הם הרגו אותו ושפכו את דמו לשני בורות ולסיר. הם ערבבו את דמו עם דבש וכך נוצר תמד אשר גרם לכל מי ששתה אותו להיות "משורר או מלומד". הגמדים הסבירו לאלים שקבסיר נחנק מרצונו. פג'אלאר וגאלאר רצחו את הענק ג'ילינג ואת אשתו. בנם, סאטונגר, חיפש את הוריו ואיים על האחים הגמדים. השניים הציעו לו את התמד הקסום בתמורה להבטחה שלא יפגע בהם. סאטונגר לקח את התמד והחביא אותו במרכז ההר ועל המשמר עמדה בתו, גונלו. אודין החליט בסופו של דבר להשיג את התמד. במשך כל הקיץ הוא עבד עבור באוגי, אחיו של סאוטונגר, ולאחר מכן ביקש לגימה קטנה מהתמד. באוגי קדח לתוך ההר ואודין שינה את צורתו לנחש והחליק פנימה. בפנים פיתה אודין את גונלו ששמרה על התמד ושכנע אותה לתת לו שלוש לגימות; אודין המשיך ושתה את כל התמד. הוא שינה את צורתו לנשר ונמלט. בזמן מעופו חזרה לאסגארד שפך אודין בטעות מעט מהתמד על עולם בני האדם והעניק להם את היכולת להלחין שירים. מדיה וקבצים בנושא תמד השירה בוויקישיתוף
יחסי אוסטרליה–ברוניי

יחסי אוסטרליה–ברוניי הם היחסים הדיפלומטיים הרשמיים שבין הקהילייה של אוסטרליה לבין סולטנות נגארה ברוניי דארוסלאם. היחסים שבין אוסטרליה לברוניי הם יחסים ידידותיים מאוד. היחסים שבין המדינות מתמקדים במגוון תחומים כגון הגנה, ביטחון, חינוך וסחר. אוסטרליה כוננה יחסים דיפלומטיים עם ברוניי ברגע שזו קיבלה את עצמאותה המלאה מהממלכה המאוחדת בשנת 1984. הקשרים ההיסטוריים בין אוסטרליה לברוניי החלו בשנת 1945 כאשר ב-10 במאי, נפתחה מתקפה משולבת של אוסטרליה, ארצות הברית, הולנד והממלכה המאוחדת על האי לבואן שליד ברוניי ונמצא בשליטה יפנית ועל חופי המדינה שבצפון בורנאו, גם היא בשליטת יפן. שבוע לאחר מכן תקפו האוסטרלים את העיירה וסטון השוכנת בצפון מזרח מפרץ ברוניי. ברוניי נהנית מהכשרה צבאית אוסטרלית ושתי המדינות מקיימות אימונים צבאיים משותפים. אוסטרליה מיוצגת בברוניי בדרג השגרירות באמצעות נציבות גבוהה שהיא מחזיקה בבנדר סרי בגוואן, בירת המדינה. ברוניי מיוצגת באוסטרליה בדרג השגרירות באמצעות נציבות גבוהה שהיא מחזיקה בקנברה, בירת המדינה. Brunei Darussalam country brief, מחלקת החוץ והסחר של הקהילייה של אוסטרליה קמית רבייטול, Brunei and Australia fortify defence relations, אסיה וואן ניוז, 2 במרץ 2012 Australian High Commission, Brunei Darussalam, מחלקת החוץ והסחר של הקהילייה של אוסטרליה Welcome to the website of the High Commission of Brunei Darussalam in Canberra, Australia, אתר הנציבות הגבוהה הברונאית בקנברה
דגל רודזיה

דגל רודזיה עבר לאורך ההיסטוריה שינויים רבים, יד ביד עם השיניים המדיניים התכופים שעברו על ארץ זאת. עם הקמתה של רודזיה הדרומית בשנת 1923, אימצה המושבה נס כחול בריטי בדומה למושבותיה של האימפריה הבריטית ברחבי העולם. בשנים הבאות עבר הדגל מספר שינויים. עקב כניסתה של המושבה לפדרציה של רודזיה וניאסלנד בשנת 1953, נקבע דגל פדרלי אשר ייצג את כלל מרכיבי האיחוד. עם פירוק הפדרציה בשנת 1963 חזרה רודזיה הדרומית לדגלה הקודם, אך צבעו הכחול הוחלף לצבע בהיר יותר. עצמאותה של המושבה בשנת 1965, עם הקמתה של רודזיה, תחילה לא נתנה את אותותיה בשינוי בדגל. בשנים הראשונות קיווה המיעוט הלבן ששלט במדינה לשמור על קשרים הדוקים עם בריטניה במסגרת ממלכות חבר העמים הבריטי. משנכזבו מדחיית בריטניה אותם, וכחלק מתהליכי מעבר רודזיה לרפובליקה, קבעה לעצמה המדינה הצעירה דגל חדש בדמות טריקולור. ברקע כישלון המיעוט הלבן לבסס את שלטונו וכחלק מניסיונות פשרה עם הרוב השחור, הוקמה בשנת 1979 המדינה קצרת הימים זימבבואה רודזיה, בה קיוו הלבנים לשמור על כוחם יחד עם מתן מקום רב יותר לשחורים במדינה. בתוך כך הדגל הרודזי הוחלף בעוד הדגל החדש שאף לייצג גם את האוכלוסייה השחורה ברודזיה. בשנת 1980, נפל באופן סופי השלטון הלבן ברודזיה, ועל בסיס מדינה זאת קמה זימבבואה, אשר זכתה בדגל חדש משלה. פרק זה לוקה בחסר. אנא תרמו לוויקיפדיה והשלימו אותו. נס כחול בריטי אריה אדום ציפור זימבבואה מכוש דגל חברת דרום אפריקה הבריטית דגל מושל רודזיה הדרומית דגל מושל הפדרציה של רודזיה וניאסלנד דגל ראש ממשלת רודזיה דגל נשיא רודזיה דגל ראש ממשלת זימבבואה רודזיה דגל חיל האוויר המלכותי של רודזיה דגל חיל האוויר המלכותי של הפדרציה של רודזיה וניאסלנד דגל חיל האוויר הרודזי דגל חיל האוויר של זימבבואה רודזיה הדגל הצבאי של חברת דרום אפריקה הבריטית דגל צבא רודזיה דגל זימבבואה דגל רודזיה, באתר דגלי העולם (באנגלית) דגלים של רודזיה וזימבבואה, באתר Historical Flags of Our Ancestors
מטר לשנייה

מטר לשנייה (בקיצור: מ"ש או מל"ש) היא יחידת מהירות. גוף שנע במהירות קבועה של מטר לשנייה עובר במשך שנייה אחת מרחק של מטר אחד. יחידה זו היא יחידה סטנדרטית במערכת היחידות הבינלאומית (SI) ונמצאת בעיקר בשימוש פיזיקאים. המרות שימושיות ממטר לשנייה ליחידות אחרות: 1 מטר לשנייה = 3.6 קמ"ש (קילומטר לשעה) – בשעה יש 3,600 שניות. 1 מטר לשנייה = 3.281 רגל לשנייה המרות שימושיות מיחידות אחרות למטר לשנייה: 1 קמ"ש = 0.28 מטר לשנייה 1 רגל לשנייה = 0.3048 מטר לשנייה 1 מספר מאך שווה בערך ל-340 מטר לשנייה מהירות האור בריק שווה ל-299,792,458 מטר לשנייה ערך זה הוא קצרמר בנושא פיזיקה ובנושא הנדסה. אתם מוזמנים לתרום לוויקיפדיה ולהרחיב אותו.
רגל לשנייה

רגל לשנייה (באנגלית: feet per second, ובקיצור fps) היא יחידה לא-תקנית אך נפוצה למדידת מהירות. משתמשים בה בעיקר בארצות הברית ובמדינות חבר העמים הבריטי. גוף שנע במהירות קבועה של 1 רגל לשנייה עובר במשך שנייה אחת מרחק של רגל (foot) אחת. 1 רגל לשנייה = 0.3048 מטר לשנייה 1 מטר לשנייה = 3.281 רגל לשנייה ערך זה הוא קצרמר בנושא הנדסה ובנושא פיזיקה. אתם מוזמנים לתרום לוויקיפדיה ולהרחיב אותו.
מתקן התפלה אילת

מתקן התפלה אילת (או "אתר סבחה") הוא מפעל התפלת מים המסחרי הראשון שהוקם בישראל. באתר פועלים שלושה מתקני התפלה, שניים מתפילים מי קידוחים מליחים והשלישי מתפיל את מי ים סוף. המים המותפלים מסופקים לעיר אילת. המתקן ממוקם כ-2 קילומטרים צפונית לאילת, מול קיבוץ אילות. העיר אילת סבלה ממחסור במקורות מים מקומיים מאז הקמתה. בנוסף, עקב הריחוק הרב ממרכז הארץ העיר לא חוברה למערכת המים הארצית, כך שעלה הצורך לפתח פתרונות מקומיים לאספקת מים. מאז שנות ה-70 של המאה ה-20 מתקן התפלה אילת מספק את כל תצרוכת המים לעיר. אבן פינה למתקן התפלה הראשון באילת, שהוקם על פי שיטת אלכסנדר זרחין, הונחה במרץ 1961 באילת. בתחילת 1964 הופעל המתקן באופן חלקי ואז התברר שהמים שהוא מייצר יקרים והשיטה אינה כלכלית. זרחין טען שהסיבה לכך היא שלא בנו את המתקן על פי הוראותיו ודרש חצי מיליון לירות למימוש מתקן בקנה מידה מסחרי שיוקם על פי הוראותיו. ביוני 1964 הוחל בהזרמת מים מהמתקן של זרחין לתושבי אילת. המתקן באילת פעל במשך כשלוש שנים אך נסגר בגלל חוסר הצדקה כלכלית להפעלתו. במקום מתקן זרחין נרכשו שני מתקנים, אחד בארצות הברית ב-1965 והשני מבריטניה שהחל לפעול ב-1971. מתקן שלישי, הפועל בשיטת זיקוק באידוי רב שלבי, נרכש מחברת הנדסת התפלה בשנת 1971 והחל לפעול באפריל 1974. בשנת 1975, החלה חברת מקורות בהקמת מתקן להתפלת מי תהום מליחים בשיטת אוסמוזה הפוכה, ומאז 1997 עבר המתקן לעבוד באופן מלא בשיטה זו. בספטמבר 2021, החלו העבודות להכפלת הספק המתקן ל–30 מיליון קוב מים בשנה, בעלות של חצי מיליארד שקל. מערכת המים הארצית באתר הרשות הממשלתית למים ולביוב יעקב העליון, שתו לחיים במי זרחין, מעריב, 30 במרץ 1961 יעקב העליון, עבודות הכנה למתקן זרחין, מעריב, 11 באפריל 1962 מיתקן התפלת המים, חרות, 25 בפברואר 1964 זרחין: סילפו את המצאתי, מעריב, 15 ביוני 1964 יאיר שפרינצק, ייעשה הנסיון וייתם הוויכוח, דבר, 31 במאי 1964 המרכז החקלאי יגול מאתנו חרפת זרחין, דבר, 5 ביוני 1964 מים ממיתקן זרחין לשימוש תושבי אילת, דבר, 7 ביוני 1964 יעקב ארז, מים מומתקים הוזרמו באילת, מעריב, 9 ביוני 1964 רפאל אלדור, הפעלת מתקן ההתפלה באילת אינה דאית", מעריב, 3 באוקטובר 1967 דוד מושיוב, אוסמוזה הפוכה - תהווה להמתקת מים זולה, דבר, 30 ביוני 1975 מיתקן המתקה חדיש שיפיק 3,700 ממ"ע ביממה יוקם באילת, דבר, 14 באוקטובר 1971 ישראל פישר, החלו העבודות להכפלת מתקן ההתפלה באילת בעלות של חצי מיליארד שקל, באתר TheMarker‏, 26 בספטמבר 2021
קרן בריגס

קרן בריגס (באנגלית: Karen Briggs; נולדה ב-11 באפריל 1963) היא ג'ודוקא עבר בריטית אשר זכתה במדליות רבות באליפויות אירופה ובאליפויות העולם. היא נחשבת לאחת מהג'ודוקא הבריטים המצליחים ביותר. היא ייצגה את בריטניה באולימפיאדת ברצלונה 1992, בפעם הראשונה שג'ודו נשים נכלל באופן רשמי במשחקים האולימפיים, וסיימה במקום החמישי כאשר הפסידה בקרב על מדליית הארד בזמן שסבלה מפריקת כתף. במהלך הקריירה, היא זכתה בעשרות טורנירים מהסבב העולמי. בריגס נשואה לפיטר אינמן, בנו של מאמן הג'ודו רוי אינמן, וכעת מלמדת ג'ודו בבתי ספר במזרח יורקשייר. ב-9 ביולי 2013, העניקה אוניברסיטת האל לבריגס את התואר דוקטור לשם כבוד. באוגוסט 2015, נכנסה להיכל התהילה של איגוד הג'ודו העולמי. קרן בריגס, ברשת החברתית פייסבוק קרן בריגס, באתר olympedia.org קרן בריגס, באתר איגוד הג'ודו העולמי קרן בריגס, באתר JudoInside.com מידע על הג'ודוקא באתר JudoInside. ‏ "Briggs cheers on judo's return", ‏ 22 ביוני 2002, BBC ‏ "Karen Briggs inducted in to IJF Hall of Fame ", ‏ 24 באוגוסט 2015, 'britishjudo.org.uk'
רג'יב גנדי

רג'יב גנדי (בהינדי: राजीव गांधी‏; 20 באוגוסט 1944 – 21 במאי 1991) היה מדינאי הודי וראש ממשלת הודו בשנים 1984–1989. כבנה ומחליפה של אינדירה גנדי היה לראש ממשלת הודו הצעיר ביותר. רג'יב גנדי נולד בבומביי, נשיאות בומביי (היום מומבאי במהאראשטרה) ב-20 באוגוסט 1944. אימו, אינדירה גנדי, הייתה ביתו של ראש ממשלת הודו הראשון ג'ווהרלל נהרו. אביו, פראוז גנדי (אנ'), היה חבר בפרלמנט ההודי מ-1952 עד מותו ב-1960, כשרג'יב היה בן 16. רג'יב גנדי למד באימפריאל קולג' והשלים קורס בהנדסה באוניברסיטת קיימברידג' ב-1965. במהלך שהותו באנגליה פגש את אשתו, סוניה גנדי. לאחר שובו להודו קיבל גנדי רישיון טייס, ושימש כטייס בחברת אינדיאן איירליינס בשנים 1972–1981. לאחר מות אחיו סאנג'י בתאונת מטוס ביולי 1980, נכנס רג'יב לפוליטיקה ונבחר ללוק סבהה ב-1981. בשנת 1983 נתמנה למזכיר הכללי של מפלגת הקונגרס הלאומי ההודי. לאחר רצח אימו, ראש ממשלת הודו, אינדירה גנדי ב-31 באוקטובר 1984 הושבע עוד באותו יום לראש ממשלת הודו, ולאחר מספר ימים נבחר גם למנהיג הקונגרס הלאומי ההודי. בנוסף ירש את תפקיד שר החוץ של הודו שבו החזיקה אימו ערב הירצחה. בבחירות שנערכו מייד לאחר הרצח זכתה הקונגרס הלאומי ההודי ברוב הגדול בתולדותיה, 415 מתוך 533 מושבים בלוק סבהה אוישו על ידי המפלגה. כראש ממשלה, שלח גנדי כוח של צבא הודו לסרי לנקה, על מנת להביס את הנמרים הטאמילים, והתמודד עם המרד הסיקי בצפון פנג'אב, שעימו התמודדה גם אימו. באוקטובר 1989 נאלץ גנדי להקדים את הבחירות בעקבות פרשת שוחד במפלגתו. בבחירות, שנערכו ב-22 בנובמבר 1989, הובסה מפלגת הקונגרס בידי החזית הלאומית, קואליציה של מתנגדי גנדי, וגנדי התפטר מראשות הממשלה ב-2 בדצמבר 1989. לאחר תבוסתו, עמד גנדי בראש האופזיציה בלוק סבהה. גנדי נרצח בפיגוע התאבדות שבוצע במהלך עצרת בחירות במהלך הבחירות ללוק סבהה ב-1991. ההתנקשות בוצעה על ידי מחבלת מתאבדת טמילית בשם תֶנְמוּלי רַגַ'רַטְנאם (נקראה גם ד'נו Dhanu) ב-21 במאי 1991 ליד העיר צ'נאי (בעבר מדראס) שבדרום הודו, בעת מסע בחירות במדינת טאמיל נאדו. ארגון "הנמרים הטמילים" בסרי לנקה ביצע את הרצח כדי לנקום בגנדי על כך שבהיותו ראש ממשלה שלח כוח צבאי הודי לשמירת השלום בסרי לנקה, ומחשש שאם הוא ייבחר שנית לראשות הממשלה הוא ישלח שוב כוח דומה. רג'רטנאם טענה שהיא נאנסה על ידי חיילים הודיים מכוח זה. בפיגוע נהרגו 16 אנשים נוספים. גופתו של רג'יב גנדי נשרפה בטקס הינדואי סמוך לנהר ג'מואה, יובל של הגנגס. רג'יב נישא ב-1968 לסוניה גנדי, שנכנסה גם היא לפוליטיקה לאחר הירצחו, והיא עומדת בראש מפלגת הקונגרס מאז 1998, אולם סירבה להתמנות כראש ממשלה כשהמפלגה ניצחה בבחירות. בנם רהול גנדי, ובמידה מסוימת בתם פריאנקה, נכנסו גם הם לפוליטיקה. מדיה וקבצים בנושא רג'יב גנדי בוויקישיתוף רג'יב גנדי, באתר אנציקלופדיה בריטניקה (באנגלית) רג'יב גנדי, באתר "Find a Grave" (באנגלית) Shri Rajiv Gandhi, משרד ראש ממשלת הודו (באנגלית) רג'יב גנדי, במסד הנתונים הקולנועיים IMDb (באנגלית) רג'יב גנדי, באתר Discogs (באנגלית) פרופיל: נבחר בגלל אמו ויושרו, נפל בגלל חשדות לשחיתות, חדשות, 22 במאי 1991 Shri Rajiv Gandhi, משרד ראש ממשלת הודו (באנגלית) טוני אלן-מילס, גנדי החושש מפרשת שוחד הקדים את הבחירות לפרלמנט ההודי, מעריב, 18 באוקטובר 1989 רג'יב גנדי נרצח במהלך מסע הבחירות שלו בדרום המדינה, חדשות, 22 במאי 1991 "נגבי את הדמעות סוניה, הודו קוראת לך", חדשות, 26 במאי 1991
יחסי אוסטרליה–פלאו

יחסי אוסטרליה–פלאו הם היחסים הדיפלומטיים הרשמיים שבין הקהילייה של אוסטרליה לבין הרפובליקה של פלאו. אוסטרליה מסייעת לפלאו בגילוי תחמושת ומוקשים בשטחה שלא התפוצצו מאז מלחמת העולם השנייה, והיא המדינה היחידה שעוזרת לפלאו בכך. אוסטרליה ופלאו משתפות פעולה רבות גם בתחומי החינוך ושירותי הבריאות. לאוסטרליה ולפלאו יש קשרים צבאיים נרחבים בעיקר בתחום הביטחון האמפיבי (מארינס). אוסטרליה מספקת לפלאו כלי שיט רבים מדי שנה על מנת לעזור לה לשמור על אזור המים הטריטוריאליים שלה ולמנוע דיג בלתי חוקי באזור. לוטננט קומנדר אלן וילמור מהצי האוסטרלי המלכותי פועל כמפקד הצי הפלאואני. אוסטרליה אינה מיוצגת בפלאו, הן בדרג השגרירות והן בדרג הקונסולרי. השגרירות המייצגת שלה לפלאו ממוקמת בפליקיר, בירת מיקרונזיה. פלאו מיוצגת באוסטרליה בדרג השגרירות באמצעות שגרירות שהיא מחזיקה בסידני, העיר הגדולה ביותר במדינה. יולי 2014 - סגן ראש ממשלת אוסטרליה וורן טרוס. מדיה וקבצים בנושא יחסי אוסטרליה–פלאו בוויקישיתוף Palau country brief, מחלקת החוץ והסחר של הקהילייה של אוסטרליה Take a Long Line, איי בי סי, 2 בספטמבר 2014 PALAU, אתר שגרירויות
צילה אלעזר

צילה אלעזר (נולדה ב-28 במאי 1942) היא מתרגמת ישראלית, העוסקת בתרגום ספרי פרוזה ועיון מאנגלית לעברית. אלעזר נולדה וגדלה בתל אביב, וגרה בה עד היום. שירתה במוסד, שם הכירה את בן-זוגה, ולאחר נישואים פרשה משירות. את דרכה כמתרגמת החלה באמצע שנות השבעים, ומאז ועד היום תרגמה מאות ספרים, וכמו כן סרטים וסדרות טלוויזיה. אלעזר היא בעלת תואר מוסמך בהיסטוריה של עם ישראל מטעם אוניברסיטת תל אביב. בשנת תשע"ה (2015) זכתה בפרס שרת התרבות בתחומי היצירה הספרותית בתחום תרגום ספרות יפה לעברית. אלעזר היא אמם של הסופרת והמתרגמת דנה אלעזר-הלוי ושל היסטוריון המדע ד"ר מיכאל אלעזר. שארית היום, קאזואו אישיגורו (מחברות לספרות, 1992) תמונות בתערוכה, ד.מ. תומאס (ספרית מעריב, 1993) אמן של העולם הצף, קאזואו אישיגורו (ספרית מעריב, 1987) מסעותי עם צ'רלי, ג'ון סטיינבק (אחוזת בית, 2007) האישה בלבן, וילקי קולינס, (אחוזת בית, 2007) רבקה, דפנה דה מוריאה (מטר, 2013) הסחרחרה, סומרסט מוהם (זמורה ביתן, 1996) אלוהי הדברים הקטנים, ארונדהטי רוי (זמורה ביתן, 1998) איזון עדין, רוהינטון מיסטרי (זמורה ביתן, 2000) אני, הנרי השמיני, מרגרט ג'ורג' (אחוזת בית, 2010) בארץ המובטחת, סבסטיאן בארי (אחוזת בית, 2012) הלקונה, ברברה קינגסולבר (מודן, 2012) המורדת: מחצר סאטמר אל החופש, דבורה פלדמן, (כנרת זמורה ביתן), 2013 יופי הוא פצע, אקה קורניאוואן (שוקן, 2017) ציפור אלוהים שבשמים, ג'יימס מקברייד (מטר, 2016) אדון החצר, טריסטן אגולף (עם דנה אלעזר-הלוי) (זמורה ביתן, 2001) שמועות על גשם, אנדרה ברינק (ספרית מעריב, 1986) תעלול של הטבע, נדין גורדימר (כנרת, 1987) מלאך האור, ג'ויס קרול אוטס (ספרית מעריב, 1995) זמן סגירה, ג'וזף הלר (ספרית מעריב, 1995) רודף העפיפונים, חאלד חוסייני (מטר, 2004) אלף שמשות זוהרות, חאלד חוסייני (מטר, 2007) קולות מן ההרים, חאלד חוסייני (מטר, 2013) אדונית התבלינים, צ'יטרה בנרג'י דיוואקרוני (מחברות לספרות, 1997) אשת אל המטבח, אמי טאן (מחברות לספרות, 1992) שושנים, ליילה מיצ'אם (מטר, 2012) הילדים של אירנה, טילאר ג' מצאו (כתר, 2018) אירופה אחרי הרפורמציה, היינץ שילינג (החברה ההיסטורית הישראלית, 2018) מסע עם האויב: השתתפותם של ליטאים בפשעי שואה, אפרים זורוף, רוטה ונאגייטה (ידיעות ספרים, 2018) ז'וזפין: מאהבת, מהפכנית, קיסרית, קייט וויליאמס (כתר, 2016) הנס ורודולף: המצוד אחר מפקד אושוויץ, תומאס הרדינג (כתר, 2013) המון ומנהיגיו ברומא, צבי יעבץ (דביר, 2005) בעקבות אלכסנדר הגדול, מייקל ווד (הד ארצי, 2000) הוכחה לגן עדן, אבן אלכסנדר (אחוזת בית, 2013) בטרם לכתי, פול קלניתי (מטר, 2016) חידת ואלנברג, אלכס קרשו (זמורה ביתן, 2012) התחייה השיעית, ולי נסר (ידיעות ספרים, 2011) מיכלאנג'לו ותקרת האפיפיור, רוס קינג (כנרת, 2006) מדיה וקבצים בנושא צילה אלעזר בוויקישיתוף רשימת הפרסומים של צילה אלעזר, בקטלוג הספרייה הלאומית ספרים בתרגומה, באתר סימניה צילה אלעזר, דף שער בספרייה הלאומית שיר זיו, "אני לא יודעת איך כתבו ספרים לפני עידן גוגל", באתר ישראל היום, 1 במרץ 2018. הוכרזו הזוכים בפרסי שרת התרבות והספורט בתחומי היצירה הספרותית התשע"ה, משרד התרבות והספורט, 16 בפברואר 2015. יואב שורק, ‏סקירת הספר, השילוח, גיליון 16, אוקטובר 2019
יחסי אוסטרליה–איסלנד

יחסי אוסטרליה–איסלנד הם היחסים הדיפלומטיים הרשמיים שבין הקהילייה של אוסטרליה לבין הרפובליקה של איסלנד. אוסטרליה ואיסלנד כוננו את יחסיהן ב-17 באפריל 1984. אוסטרליה ואיסלנד מנהלות יחסים ידידותיים וחמים מבחינה דיפלומטית, ישנה אי הסכמה בין שתי המדינות בנוגע לציד לווייתנים. איסלנד נכנסה חזרה לאיחוד ציד הלווייתנים בשנת 2002 לאחר שפרשה ממנו בשנת 1992. לפי מפקד האוכלוסין לשנת 2016 באוסטרליה מתגוררים לפחות 1,100 אנשים ממוצא איסלנדי. ב-2008 חתמו איסלנד, אוסטרליה וארצות הברית על מזכר הבנות בנוגע לשיתופי פעולה עתידיים בנושא טכנולוגיה גאותרמית. איסלנד אינה מיוצגת באוסטרליה בדרג השגרירות. איסלנד מיוצגת באוסטרליה בדרג הקונסולרי באמצעות שתי קונסוליות שהיא מחזיקה בשתי הערים הגדולות במדינה: סידני, ומלבורן. אוסטרליה אינה מיוצגת באיסלנד, הן בדרג השגרירות והן בדרג הקונסולרי. השגרירות המייצגת שלה באיסלנד היא זו שנמצאת בקופנהגן, בירת דנמרק. אפריל 2016 - סטפן סקג'לדרסון, השגריר האיסלנדי הלא תושב לאוסטרליה - מלבורן וסידני. אוקטובר 2002 - ריצ'רד אלסטון, שר התקשורת, המידע, טכנולוגיית המידע והאמנות האוסטרלי - רייקיאוויק. Iceland country brief, מחלקת החוץ והסחר של אוסטרליה CONSULATE OF ICELAND IN SYDNEY, AUSTRALIA CONSULATE GENERAL OF ICELAND IN MELBOURNE, AUSTRALIA
קונפורטי

קונפורטי הוא שם משפחה יהודי ממקור יהודי ספרדי שפירושו הוא תרגום לספרדית של השמות "נחום" ו"מנחם" שכן המילה "קונפורט" פירושה היא "נוח/נוחות". האם התכוונתם ל... דוד קונפורטי – רב, פוסק וכרוניקאי. שרה קונפורטי – אמנית, פסלת, ציירת ישראלית. אבי קונפורטי – שף ישראלי. שם המשפחה "קונפורטי" באתר "בית התפוצות"
יחסי אוסטרליה–הונדורס

יחסי אוסטרליה–הונדורס הם היחסים הדיפלומטיים הרשמיים שבין הקהילייה של אוסטרליה לבין רפובליקת הונדורס. אוסטרליה והונדורס משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה. ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים. 2,300 אוסטרלים נכנסים לתוך גבולות הונדורס מדי שנה בשנה. לאזרחי הונדורס ישנן הטבות רבות במערכת החינוך האוסטרלית בעת רישום אליה - בין החודשים אפריל ליוני הם זכאים למלגות מיוחדות ולמורים פרטיים שיעזרו. אוסטרליה עוזרת רבות להונדורס בענייני פיתוח, היות שמדובר במדינה מתפתחת ללא משאבים מיוחדים וגירעונות כספיים. אוסטרליה תרמה כ-100 מיליון דולר אמריקאי להונדורס בין השנים 2010–2014. אוסטרליה אינה מיוצגת בהונדורס בדרג השגרירות. אוסטרליה מיוצגת באוסטרליה בדרג הקונסולרי באמצעות שגרירות שהיא מחזיקה בטגוסיגלפה, בירת המדינה. הונדורס מיוצגת באוסטרליה בדרג השגרירות באמצעות שגרירות רשמית שהיא מחזיקה בקנברה, בירת המדינה. הונדורס מיוצגת באוסטרליה גם בדרג הקונסולרי באמצעות קונסוליה שהיא מחזיקה בסידני, העיר הגדולה ביותר במדינה. ספטמבר 1984 - ביל היידן, שר החוץ של אוסטרליה פברואר 2017 - פיליפ רודוק, השגריר המיוחד האוסטרלי לזכויות אדם אוגוסט 1985 - אדגרו פז ברניקה, שר החוץ ההונדורי Honduras country brief, מחלקת החוץ והסחר של אוסטרליה Australian Consulate in Tegucigalpa, Honduras HONDURAS, אתר שגרירויות Honduras Consulate General Office, טרו לוקל
יחסי אוסטרליה–ליכטנשטיין

יחסי אוסטרליה–ליכטנשטיין הם היחסים הדיפלומטיים הרשמיים שבין הקהילייה של אוסטרליה לבין נסיכות ליכטנשטיין. אוסטרליה אינה מיוצגת בליכטנשטיין, הן בדרג השגרירות והן בדרג הקונסולרי. השגרירות המייצגת של אוסטרליה בליכטנשטיין היא זו שנמצאת בברלין, בירת גרמניה. ליכטנשטיין אינה מיוצגת באוסטרליה, הן בדרג השגרירות והן בדרג הקונסולרי. השגרירות המייצגת של ליכטנשטיין באוסטרליה היא השגרירות השווייצרית באוסטרליה, שם נמצא מסדרון ליכטנשטייני. Liechtenstein, מחלקת החוץ והסחר של הקהילייה של אוסטרליה
יחסי אוסטרליה–ניגריה

יחסי אוסטרליה–ניגריה הם היחסים הדיפלומטיים הרשמיים שבין הקהילייה של אוסטרליה לבין הרפובליקה הפדרלית של ניגריה ניגריה חברה בחבר העמים הבריטי, כמו אוסטרליה. אוסטרליה וניגריה חתמו בספטמבר 2012 על מזכר הבנות כללי שעסק במגוון רחב ורבגוני של נושאים כגון: שיתוף פעולה פוליטי, טכנולוגי, מדעי, תעשייתי, כלכלי ותרבותי. מזכר ההבנות נכנס לתוקפו מיד עם סיום צרמוניית החתימה שלו. אוסטרליה מיוצגת בניגריה בדרג השגרירות באמצעות נציבות גבוהה רשמית שהיא מחזיקה באבוג'ה, בירת המדינה. ניגריה מיוצגת באוסטרליה בדרג השגרירות באמצעות נציבות גבוהה רשמית שהיא מחזיקה בקנברה, בירת המדינה. Nigeria, מחלקת החוץ והסחר של אוסטרליה
גי דבור

גי־ארנסט דבור (בצרפתית: Guy-Ernest Debord;‏ 28 בדצמבר 1931 – 30 בנובמבר 1994), שהיה ידוע גם בשם גי לואי דבור (Guy Louis Debord), היה תאורטיקן צרפתי מרקסיסטי, מהפכן, פילוסוף, קולנוען, חבר בקולקטיב ה"אינטרנציונל הלטריסטי", מייסד "הסיעה הלטריסטית", וממקימי "האינטרנציונל הסיטואציוניסטי". היה חבר זמנית ב־Socialisme ou Barbarie. גי דבור נולד בפריז ב־1931. אביו היה רוקח ונפטר ממחלה בצעירותו של דבור. אימו שלחה אותו לחיות עם סבתו בווילת המשפחה באיטליה. במהלך מלחמת העולם השנייה הוא נדד עם אמו מעיירה לעיירה. כתוצאה מכך, את לימודי התיכון שלו עשה בקאן, שם התפתח עניינו בקולנוע ובוונדליזם. כבחור צעיר, דבור התנגד באופן אקטיבי למלחמת צרפת באלג'יריה והצטרף להפגנות נגדה בפריז. דבור למד משפטים באוניברסיטת פריז, אבל עזב מוקדם ולא סיים את לימודיו. לאחר מכן החל לפתח קריירה בכתיבה. דבור הצטרף ל"אינטרנציונל הלטריסטי" כשהיה בן 19. מנהיג הלטריזם היה איזידור איזו, ובעקבות פילוג שנוצר בקולקטיב הוחלט על הדחתו. הקרע קידם כמה סיעות, שאת אחת הנהיג דבור. בשנות ה־60 עמד דבר דבור בראש האינטרציונל הסיטואציוניסטי, שהשפיע על מאורעות 1968, שבמהלכם השתתף בהשתלטות על הסורבון. יש המחשיבים את ספרו חברת הראווה (1967) גורם מזרז להתקוממויות. מדיה וקבצים בנושא גי דבור בוויקישיתוף גי דבור, במסד הנתונים הקולנועיים IMDb (באנגלית) גי דבור, באתר AllMovie (באנגלית) גי דבור, במסד הנתונים הקולנועיים KinoPoisk (ברוסית) גי דבור, באתר MusicBrainz (באנגלית) דוד גורביץ' ודן ערב, הערך "סיטואציוניזם", באתר אנציקלופדיה של הרעיונות
יחסי אוסטרליה–ניז'ר

יחסי אוסטרליה–ניז'ר הם היחסים הדיפלומטיים הרשמיים שבין הקהילייה של אוסטרליה לבין הרפובליקה של ניז'ר. אוסטרליה העלתה אזהרת מסע בנוגע לניז'ר והמליצה לא לבקר ברוב חלקיה של המדינה עקב: "התקפות טרור קשות ומסוכנות, נא לא לבקר במדינה כולה מלבד אזור ניאמיי ודרום ניז'ר! בבירה ניאמיי ובדרום ניז'ר ניתן לבקר רק מסיבות תכופות אך צריך להיזהר במיוחד מרמות פשע ואלימות גבוהות במיוחד." בין שתי המדינות לא מתקיימים דיאלוגים דיפלומטיים מיוחדים. אוסטרליה אינה מיוצגת בניז'ר, הן בדרג השגרירות והן בדרג הקונסולרי. השגרירות המייצגת שלה בניז'ר היא זו שנמצאת באבוג'ה, בירת ניגריה. ניז'ר אינה מיוצגת באוסטרליה, הן בדרג השגרירות והן בדרג הקונסולרי. מדיה וקבצים בנושא יחסי אוסטרליה–ניז'ר בוויקישיתוף Niger, מחלקת החוץ והסחר של הקהילייה של אוסטרליה Niger, המלצות למסע לאוסטרלים